Castaldo al ze la profesion de chi che cura i intaressi de un proprietario quando che questo, par diversi motivi, no el pol esser presente. Al castaldo al ze na fegura ligada prevalentemente al mondo rural. De solito al ze na persona de estrasion poareta ma che la ga an serto grado de istrusion e de inteligensa. La so mansion la ze quela de custodir i stabili del paron e de far la eventual manutension ordinaria, ma in particolar al so dover al ze quel de controlar che i coloni i laore polito. Al paron in canbio al ghe dà vito, alojo e tante olte na paga. Al ze sucess anca che castaldi particolarmente in ganma 'te el so mestier i epje ciapà anca na bona ussita consistente, come case o teren in proprietà.